M939

M939 ir 5 tonnas smaga 6×6 piedziņas ASV militārā kravas automobilis. Pamata kravas automobiļa versija bija paredzētas 4500 kg smagas kravas pārvadāšanai pa visu veidu reljefu jebkuros laikapstākļos. To izstrādāja 1970. gadu beigās, lai aizstātu M39 un M809 sērijas kravas automobiļus, un kopš tā laika to izmanto dažādu valstu armijās. M939 sērijas mašīnām ir pašizgāzēju, seglu vilcēju, furgonu, evakuatoru un speciālu virsbūvju tukšu šasiju/kabīņu variācijas. Kopumā saražoti apmēram  transportlīdzekļi.

 Modeļi 

 Kravas automobilis M923-M928 
M923 (M925 ar vinču) ir sērijas standarta kravas mašīnas versija. Tam bija 4,3 m × 2,1 m korpuss ar nolaižamiem bortiem, lai to varētu no sāniem iekraut ar iekrāvējiem. Tam ir apakšā veramas bagāžas nodalījuma durvis. Standarta komplektācijā iekļauti arī sānu statīvi, karavīru soli un pārsedzes stiprinājumi ar audekla pārsegu.

M927 (M928 ar vinču) ar īpaši garu riteņu bāzi bija 6,1 m × 2,1 m gara kaste. Nebija nolaižamo bortu versijas. Sānu statīvi un pārsedzes stiprinājumi ar audekla pārsegu bija standarta komplektācijā, taču nebija aprīkoti ar karavīru soliem.

 Pašizgāzējs M929/M930 
M929 (M930 ar vinču) ir pašizgāzējs, ko izmantoja smilšu, grants, šķembu, lūžņu un citu beztaras materiālu pārvadāšanai. Pašizgāzēja kravas nodalījums aprīkots ar kabīnes aizsargu un aizmugurējās durvis vērās gan no augšas, gan apakšas. Tos var aprīkot ar reliņiem, brezentu un karavīru soliem, tomēr salīdzinoši īsais kravas kastes izmērs ierobežoja pārvadājamo pasažieru vai kravas daudzumu.TM 9-2320-272-24-1 (vol. 1 of 4) (PDF). TM 9-2320-272-24-2 (vol. 2 of 4) (PDF). TM 9-2320-272-24-3 (vol. 3 of 4) (PDF). and TM 9-2320-272-24-4 (vol. 4 of 4) (PDF). Unit, Direct Support, and General Support Maintenance Manual for Truck, 5-ton, 6x6, M939, M939A1, M939A2 Series Trucks (Diesel). US Dept. of the Army. 1998.

 Seglu vilcējs M931/M932 
M931 (M932 ar vinču) ir seglu vilcējs, ko izmanto puspiekabes vilkšanai ar līdz  kg smagu kravu. Atšķirībā no komerciālajiem kravas automobiļiem, seglu sakabes mehānismu var pagriezt uz dažādām pusēm, atvieglojot sakabināšanos ar piekabi. Mašīnas veiktspēja bezceļa apstākļos bija ierobežota.

 Izvēršamā kravas mašīna M934/M935 
M934 (M935 ar hidraulisko lafeti) ir furgona virsbūves kravas mašīna ar izvēršamu sekciju katrā pusē. Paplašinot sekcijas, darba grīda bija vairāk nekā 3,7 m plata. Korpusa kravnesība iztur līdz 2300 kg smagu sakaru iekārtu.

 Vidējais evakuators M936 
M936 ir evakuators, ko izmanto, lai aizvāktu bojātos vai iestrēgušos kravas automobiļus un paceltu lielas detaļas. Rotējoša, teleskopiska un paceļama hidrauliskā izlices maksimālā celtspēja ir 9100 kg. Lai gan kravas automobilis nav paredzēts kravu pārvadāšanai, izlice spēj izturēt 3200 kg smagu priekšmetu vilkšanu. Mašīnas aprīkotas ar 9100 kg priekšējo un  kg aizmugurējo vinču, izlices stabilitātes balstiem un pastiprinātām aizmugurējām lokšņu atsperēm stabilitātes nodrošināšanai. Mašīnas aprīkotas ar ķēdēm, ķīļiem, skābekļa-acetilēna degli un citiem remonta instrumentiem.

 Šasija 
M939 līdz M945 ir šasijas ar kabīnēm, kas paredzētas specializētu virsbūvju uzstādīšanai. Šīs mašīnas pieejamas ar garu un vai īpaši garu riteņu bāzi, kā arī ar vai bez priekšējām vinčām. Lielākais bija M945, ko izmanto, lai uzstādītu tā saukto "Sikspārņu spārnu", virsbūves aprīkojuma organizācijas remonta kravas automobiļu (Shop Equipment Organizational Repair Truck Mounted, SEORTM), MIM-104 Patriot raķešu palaišanas iekārtu Antenna Mast sekciju un ar lielizmēra 14:00 R20 riepām, lai pārvadātu un novietotu uzlabotas pontonu tilta sekcijas un tiltu montāžas laivas.Doyle, David (2003). Standard catalog of U.S. Military Vehicles. Krause Publications. pp. 200—204. ISBN 0-87349-508-X.

 Drošība 
M939 sērijas kravas automobiļu drošība tiek kritizēta, jo īpaši bremzēšanas veiktspēja un stabilitāte piekraušanas laikā. 1999. gadā ASV Armija sāka modernizēt bremžu pretbloķēšanas sistēmas M939 kravas automobiļiem.

Pirms šī uzlabojuma 26% no visiem armijas transportlīdzekļu negadījumiem un 53% no visiem armijas transportlīdzekļu negadījumos bojāgājušiem bija M939 sērijas kravas automobiļos. No 1987. līdz 1998. gadam sērijas mašīnas veidoja 9% no kopējā ASV Armijas transportlīdzekļu parka, un 34% no visiem letālajiem negadījumiem kuros iesaistīta armijas tehnika.

Iespējamā problēma ir tāda, ka hidrotransformators "nobloķējas" otrajā pārnesumā un to ir sarežģīti atbloķēt. Kad vadītājs mēģina spēcīgi bremzēt, bieži vien pēkšņā vai "panikas" apstāšanās gadījumā, un nejauši bremzējot nobloķē riteņus (ritenis nekustas, riepas slīd), tas nokauj dzinēju un stūres pastiprinātāju, kā rezultātā vadītājs vairs nespēj stūrēt mašīnu. Pārāk bieži kravas automobilis saslīdēja uz sāniem un vai nu kaut kam uzdūrās vai apgāzās.

 Galerija 

 Kravas autoparka atjaunošana 
Kopš 90. gadu beigām ASV Armijā sākās pakāpeniska M939 saimes transportlīdzekļu (kā arī agrāko transportlīdzekļu, piemēram, M809 un M35) aizstāšana ar vidēji taktisko transportlīdzekļu saimes transportlīdzekļiem FMTV (Family Medium Tactical Vehicles). Kopš 1993. gada jaunos M939 transportlīdzekļus neizmanto karaspēka vajadzībām. Tajā pašā laikā M939 sērijas transportlīdzekļus amerikāņu militārpersonas novērtē kā labi pārbaudītus, tostarp kaujas operāciju laikā, karaspēka labi apgūtus, ar infrastruktūru un tajā pašā laikā lētākus (ap  ASV dolāru, kas ir par  dolāriem mazāk nekā maksā līdzīgi FMVT sērijas transportlīdzekļi). Šajā sakarā 1993. gadā ASV Vispārējās grāmatvedības biroja eksperti savā ziņojumā pauda viedokli, ka FMVT nav būtisku priekšrocību salīdzinājumā ar M939, un atbalstīja šīs sērijas transportlīdzekļu turpmāku iegādi.

ASV Jūras spēki un ASV Jūras kājnieku korpuss veic paši savu Medium Tactical Vehicle Replacement transportlīdzekļu izstrādes programmu (MTRV). Programma cita starpā palielina vidēja taktiskā transportlīdzekļa kravnesību: piecu tonnu kravas automobiļus aizstās ar transportlīdzekļiem, kuru kravnesība ir 7 tonnas (uz zemes ceļa, uz šosejas — līdz 14 tonnām).

 Valstu apbruņojumā 















  Somālija



 Atsauces 

 Ārējās saites 
 M939 series at NSN Lookup
 M939 Technical Manuals at Liberated Manuals.com

Kategorija:Automobiļi
Kategorija:ASV automašīnas